text: चंद्रपुर (महाराष्ट्र)। केंद्रीय मंत्री हंसराज अहीर ने विवादित बयान दिया है। मामला महाराष्ट्र का है जहां एक अस्पताल का उद्घाटन करने के लिए केंद्रीय मंत्री पहुंचे थे। इसी दौरान उन्हें पता चला कि अस्पताल के डॉक्टर छुट्टी पर हैं। जैसे ही उन्हें इस बात की जानकारी मिली उन्होंने कहा कि अगर डॉक्टर लोकतंत्र में विश्वास नहीं करते तो उन्हें नक्सलियों के साथ जुड़ जाना चाहिए, फिर हम उनको गोलियों से जवाब देंगे।